laion/Wikipedia-Exotic huggingface dataset:
ויסאם א-טוויל

ויסאם א-טוויל (בערבית: وسام الطويل, בתעתיק מדויק: וסאם אלטויל; ידוע גם בשם: חאג' ג'וואד; 1970 – 8 בינואר 2024) היה מחבל לבנוני, מפקד בכיר בכוח רדואן של ארגון הטרור חזבאללה. נהרג בח'ירבת סלם, לבנון, בסיכול ממוקד במהלך הלחימה בחזית הצפונית במלחמת חרבות ברזל. א-טוויל נולד בשנת 1970, הוא הצטרף לחזבאללה בגיל צעיר. ב-2006 השתתף בחטיפת חיילי צה"ל בגבול לבנון שהובילה לפרוץ מלחמת לבנון השנייה. במהלך מלחמת האזרחים בסוריה מילא תפקיד מרכזי בתמיכה בממשלת סוריה בראשות בשאר אל-אסד, היה אחראי לפיגוע בצומת מגידו במרץ 2023, שבו ישראלי נפצע קשה. עד למותו שימש מפקד בכיר בכוח רדואן של חזבאללה והיה אחראי לתקיפת יב"א 506 בהר מירון, שאירעה יומיים לפני הריגתו. הוא גיסו של חסן נסראללה, מזכ"ל חזבאללה. ב-8 בינואר 2024 נהרג בסיכול ממוקד על ידי תקיפת כטב"ם שפגע במכוניתו מאות מטרים מביתו בעיירה ח'ירבת סלם. עד להתנקשות בטאלב סאמי עבדאללה ב-12 ביוני 2024, א-טוויל היה הקצין הבכיר ביותר בחזבאללה שנהרג במהלך מלחמת חרבות ברזל. סיכולים ממוקדים במלחמת חרבות ברזל דבר, ‏מפקד כוח רדואן חוסל בלבנון. בצה"ל הוכרזה "כוננות", באתר דבר העובדים בארץ ישראל, 8 בינואר 2024 ישראל לפקוביץ, בכיר בחיזבאללה חוסל בתקיפה ישראלית, באתר בחדרי חרדים, 8 בינואר 2024 עכשיו 14 צבא וביטחון, דיווח: מפקד בכיר בכוח רדואן של חיזבאללה חוסל בדרום לבנון, באתר עכשיו 14, 8 בינואר 2024 "بعد استشهاده في قصف إسرائيلي.. من هو وسام الطويل القائد الميداني بحزب الله؟" (בערבית). elaosboa. 8 בינואר 2024. נבדק ב-8 בינואר 2024. {{cite news}}: (עזרה) ציוץ של Charles Lister ברשת החברתית אקס (טוויטר), 8 בינואר 2024 רון בן ישי, "מוחמד דף של חיזבאללה": הבכיר שחוסל בלבנון - מפקד כוח רדואן, באתר ynet, 8 בינואר 2024 גיסו של נסראללה, מקורב לחות'ים: זהו בכיר חיזבאללה שחוסל, באתר מעריב אונליין, 8 בינואר 2024 ליאור בן ארי, מפקד כוח רדואן חוסל ליד ביתו: "הרכב התפוצץ, אשתו ידעה שהוא המטרה", באתר ynet, 9 בינואר 2024 יניב קובוביץ, ג'קי חורי, פאדי אמון, עדי חשמונאי, רויטרס, מפקד כוח רדואן של חיזבאללה נהרג בתקיפה שמיוחסת לישראל, באתר הארץ, 8 בינואר 2024
לדיסלב ליפיץ'

לדיסלב ליפיץ' (בסלובנית: Ladislav Lipič;‏ נולד ב-30 בנובמבר 1951) הוא גנרל סלובני בדימוס, אשר כיהן כראש המטה הכללי הסלובני בין השנים 2001–2006, וכשגריר סלובניה בהונגריה בין 2006–2008. ליפיץ' נולד במורסקי סובוטה ב-30 בנובמבר 1951. ב-1977 הוא התגייס להגנה הטריטוריאלית של סלובניה. ב-1991 הוא השתתף במלחמת עשרת הימים, שבסופה זכתה סלובניה בעצמאות. ב-1994 הוא מונה למפקד ההגנה הטריטוריאלית במחוז מזרח שטיריה. בנובמבר 1997 הוא מונה לראש מחלקת הלוגיסטיקה של הצבא הסלובני. ב-1 בדצמבר 2000 הוא מונה לסגן ראש המטה הכללי הסלובני. ב-1 במרץ 2001 הוא קודם לתפקיד ראש המטה הכללי. הוא כיהן בתפקיד עד 1 ביוני 2006. לאחר מכן מונה לשגריר סלובניה בהונגריה. הוא סיים את תפקידו זה בדצמבר 2008. לאחר מכן מונה כיועצו של הנשיא דנילו טורק לענייני הגנה. מדיה וקבצים בנושא לדיסלב ליפיץ' בוויקישיתוף לדיסלב ליפיץ' באתר נאט"ו
האספה המחוקקת של אנדרה פרדש

האספה המחוקקת של אנדרה פרדש או אנדרה פרדש וידאהן סבהה (בהינדי: आन्ध्र प्रदेश विधान सभा; בטלוגו ఆంధ్రప్రదేశ్ శాసనసభ), היא הפרלמנט המדינתי של אנדרה פרדש. באספה חברים 175 נציגים, הנבחרים ממחוזות בחירה. האספה המחוקקת של אנדרה פרדש הוקמה ב-1 באוקטובר 1953, עם פיצול אנדרה ממדינת מדראס למדינה נפרדת. מספר חברי האספה המחוקקת נקבע ל-140 חברים, מספר שהוגדל ב-1955 ל-194 חברים. ב-1956 תחת חוק ארגון מחדש של המדינות, אוחדו המחוזות דוברי טלוגו של היידראבאד עם אנדרה, ששמה שונה לאנדרה פרדש. האספה הוגלה ל-302 חברים, בהם אחד ממונה. בבחירות הראשונות שנערכו לאחר האיחוד, ב-1957, הוגדלה האספה ל-288 חברים, שנבחרו מ-218 מחוזות בחירה. ביולי 1959 הוקמה מועצה מחוקקת (בית עליון) במדינה, אך המועצה בוטלה ב-1985. ב-1959 נערך שינוי בגבולות אנדרה פרדש ומדראס, בו יושבו מחלוקות גבול בין שני המדינות. 319 כפרים ואזור חורש הועבר מאנדרה פרדש למדראס, ו-148 כפרים הועברו לאנדרה פרדש. כתוצאה מכך נערכו שינויים במחוזות הבחירה בגבול המדינות, ומושב אחד נגרע מהאספה המחוקקת של אנדרה פרדש, שירדה מ-301 חברים נבחרים ל-300, ואחד הוסף לאספה המחוקקת של מדראס. בבחירות לאספה ב-1967 נקבע מספר חברי האספה על 287. ביוני 2014 פוצלו 11 מחוזות מהמדינה והפכו למדינה נפרדת בשם טלנגאנה. בעקבות כך, תוצאות הבחירות לאספה המחוקקת ב-2014 פוצלו בין שתי המדינות, כאשר באספה המחוקקת של אנדרה פרדש מכהנים 175 חברים, בעוד 119 חברים מכהנים באספה המחוקקת של טלנגאנה. ב-1953 שוכנה האספה בבירת אנדרה, קורנול. ב-1956 הועברה בירת המדינה להיידראבאד, ומשכן האספה המוחקקת נקבע שם. בעקבות פיצול אנדרה פרדש וטלנגאנה ב-2014 נקבע כי היידראבאד תוסיף לשמש כבירתם המשותפת לתקופה שלא תעלה על עשר שנים, וב-2016 עברה האספה המחוקקת לאמארווטי (אנ'). בית האספה באמארווטי נחנך ב-2 במרץ 2017. ההרכב הנוכחי של האספה המחוקקת של אנדרה פרדש היא האספה המחוקקת ה-16, שנבחרה ב-2024. בהרכב שולטת הברית הדמוקרטית הלאומית, קואליציית מפלגות שבאנדרה פרדש הדומיננטית שבהן היא הטלוגו דזאם, המחזיקה ב-135 מושבים מתוך 164 המושבים של הברית. מפלגת הג'אנה סנג מחזיקה ב־21 מושבים ומפלגת העם ההודית מחזיקה ב־8 מושבים. מפלגת YSR קונגרס שבאופוזיציה מחזיקה ב-11 מושבים. האספה בוחרת את 11 נציגי אנדרה פרדש ברג'יה סבהה. מדיה וקבצים בנושא האספה המחוקקת של אנדרה פרדש בוויקישיתוף אתר האינטרנט הרשמי של קצין הבחירות הראשי של מאדהיה פרדש (באנגלית) Andhra Pradesh Election Results, Result University The Andhra State Act, 1953, s. 15 (a) G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 164, ISBN 978-81-200-0400-9 General Election, 1957 to the Legislative Assembly of Madhya Pradesh, New Delhi: Electon Commission of India, עמ' 12–13 TheE Andhra Pradesh and Madras (Alteration of Boundaries) Act, 1959, s. 12 Report on the Third General Elections in India, 1962, New Dlehi: Election Commussuon of India, עמ' 5 Delimitation Orders, 1967 (עמ' 649–663), Electon Commission of India The Andhra Pradesh Reorganisation Act, 2014, s. 17, India Code Ashish Pandey, Chief Minister Chandrababu Naidu inaugurates new Andhra Pradesh Assembly, India Today, ‏2 במרץ 2017
מפעל האמייל של שינדלר המוזיאון

מפעל האמייל של אוסקר שינדלר (באנגלית: Oskar Schindler's Enamel Factory, בפולנית: Fabryka Emalia Oskara Schindlera) הוא מפעל ייצור חלקי מתכת שפעל בעבר בקרקוב. כיום המקום משמש כמוזיאון. מה שהיה בעבר המפעל המפורסם של אוסקר שינדלר שהתפרסם בסרט “רשימת שינדלר” מאכלס כיום שני מוזיאונים: מוזיאון שואה העוסק בעיקר באימת החיים היהודים בקרקוב תחת הכיבוש הנאצי ובאופן כללי בכיבוש הנאצי של פולין וקרקוב, ומוזיאון אמנות. המוזיאון ששוכן באזור ששימש בעבר כמשרדים ומתאר את חיי היהודים ותושבי קרקוב האחרים תחת הכיבוש הנאצי ואת פועלו של אוסקר שינדלר. המוזיאון השני ממוקם בתוך מה שהיו בעבר אולמות הייצור הוא מוזיאון לאמנות בת זמננו. מפעל האמייל של אוסקר שינדלר (בפולנית: Fabryka Emalia Oskara Schindlera) הוא מפעל ברזל לשעבר בקרקוב. כיום הוא מארח שני מוזיאונים: מוזיאון קרקוב לאמנות מודרנית בפולין, הממוקם בבתי המלאכה הישנים, וסניף של המוזיאון לתולדות העיר קרקוב, הממוקם ברחוב Lipowa 4 ברובע זבלוסיה, בבניין המנהלי של מפעל האמייל לשעבר הידוע. בתור Deutsche Emailwarenfabrik של אוסקר שינדלר (DEF), כפי שניתן לראות בסרט "רשימת שינדלר". פעל כאן לפני DEF היה המפעל הראשון של Malopolska של כלי אמייל ומוצרי מתכת של חברה בע"מ, שנוסד במרץ 1937. בשנת 2007, הוחלט להעביר את הבניין המנהלי של מפעל כלי האמייל לשעבר למוזיאון ההיסטוריה של העיר קרקוב, שנבנה על מקל. ליפובה 4 בקרקוב, סניף ליצירת תערוכת קבע המתעדת את תקופת הכיבוש הגרמני של העיר 1939–1945. התערוכה הקבועה בנושא זה המוצגת בסניף נקראת קרקוב - תקופת העבודה 1939–1945. מטרת המוזיאון היא להציג את ההיסטוריה של המפעל ב-ul. ליפובה בהקשר היסטורי רחב יותר. 45 חדרי תצוגה מציגים את קרקוב ותושביה במהלך מלחמת העולם השנייה. התערוכה מחולקת למספר חלקים המוקדשים לנושאים ספציפיים: מלחמת 1939, תפקידה של קרקוב כמרכז הכוח של הגנרל גנרל, חיי היומיום של התושבים, גורלם של יהודי קרקוב, האזור הסודי, כמו גם ההיסטוריה של עובדי המפעל וסיפורו של אוסקר שינדלר עצמו. את תערוכות המוזיאון משלימים תצלומים עשירים ומסמכים ארכיוניים שנאספו מפולין ומחוצה לה. הסניף נפתח רשמית ב-10 ביוני 2010. בבניין המפעל של שינדלר נבנה גם המוזיאון לאמנות מודרנית. אוסקר שינדלר אתר האינטרנט הרשמי של מפעל האמייל של שינדלר המוזיאון מדיה וקבצים בנושא מפעל האמייל של שינדלר המוזיאון בוויקישיתוף מפעל האמייל של אוסקר שינדלר, סניף המוזיאון של קרקוב עמית פלד, אטרקציות מרכזיות בקרקוב: אתרי החובה בעיר, באתר למטייל, ‏10 בספטמבר 2008 Oskar Schindler's Enamel Factory - Museum of Krakow, muzeumkrakowa.pl
אלויז שטיינר

אלויז שטיינר (בסלובנית: Alojz Šteiner;‏ נולד ב-22 ביוני 1957) הוא גנרל סלובני בדימוס, אשר כיהן כראש המטה הכללי הסלובני בין 2009–2012. שטיינר נולד ב-22 ביוני 1957 בעיירה פויסקה קסטה. ב-1977 החל ללמוד בבית הספר לחי"ר ולקציני מילואים. בנובמבר 1978 הוא החל לשרת כלוטננט משנה בהגנה הטריטוריאלית של סלובניה. במהלך מלחמת עשרת הימים ב-1991, הוא שימש כסגן מפקד כוחות ההגנה הטריטוריאלית במריבור. בדצמבר 1992 הוא מונה למפקד כוחות ההגנה הטריטוריאלית במריבור, וכיהן בתפקיד עד יולי 1994. לאחר מכן החל לשרת במטה הכללי של צבא סלובניה, ובין 1997-1998 שימש כראש המחלקה לארגון מחדש של הכוחות המזוינים. בין השנים 1998–2000 הוא שימש כמפקד הפיקוד ה-3. בדצמבר 2006 הוא מונה לסגן ראש המטה הכללי הסלובני. ב-23 באפריל 2009, שרת ההגנה לוביצה ילושיץ' בחרה את שטיינר לתפקיד ראש המטה הכללי החדש. הבחירה עוררה בסלובניה האשמות בנפוטיזם, שכן ילושיץ' ושטיינר נחשבו לידידים קרובים. כמו כן, נחשף כי שטיינר מעל בעבר בכספים צבאיים. הוא לא נשפט על עבירה זו, מכיוון שחלה עליה התיישנות. בינואר 2010, עלה שמו של שטיינר בקשר לפרשת פטריה - פרשה שזעזעה את ההנהגה הפוליטית והצבאית בסלובניה. נחשף כי שטיינר הציע להשמיד את אחד המסמכים המרשיעים בפרשה, אולם שטיינר טען שהצעתו נבעה מכך שהמסמך הכיל מידע מסווג. ב-15 במאי 2011, איגוד החיילים הסלובנים פרס הודעה פומבית, בה קרא לממשלת סלובניה לפטר את שטיינר, מאחר שלטענתו, הוא מתעלם באופן סדיר ועקבי מזכויותיהם של החיילים. שטיינר דחה את ההאשמה, והגיש תביעת דיבה נגד נשיא האיגוד גוויד נובאק. ב-27 בפברואר 2012 הוא סיים את הקדנציה שלו כראש המטה הכללי. שטיינר משמש כיום כנשיא איגוד הקצינים הסלובניים. מדיה וקבצים בנושא אלויז שטיינר בוויקישיתוף Zurnal24.si - Šteiner za dodatek na sodišče Dnevnik.si - General Alojz Šteiner naročil uničenje dokumentov o Patrii Sindikatvojakov.si - Poziv k zamenjavi načelnika generalštaba SiOL.net - Sindikalist Novak užalil prvega vojaka v državi
המועצה המחוקקת של אנדרה פרדש

המועצה המחוקקת של אנדרה פרדש (בהינדי: प्रदेश विधान विधान परिषद; באנגלית: Andhra pardesh Legislative Council) היא הבית העליון של בית המחוקקים המדינתי של אנדרה פרדש. המועצה המחוקקת של אנדרה פרדש הוקמה לראשונה ביולי 1959, אך המועצה בוטלה ב-1985, לאחר שהטלוגו דזאם עלתה לשלטון. בינואר 1990, לאחר שהאספה עברה לשליטת הקונגרס הלאומי ההודי, העבירה האספה החלטה להקמתה מחדש של מועצה מחוקקת, אך ההחלטה לא קודמה. בינואר 2005 עברה חקיקה בפרלמנט ההודי שהקימה מחדש את המועצה המחוקקת כגוף בן 90 חברים, והיא הוקמה מחדש ב-30 במרץ 2007. ביוני 2014 פוצלו 11 מחוזות מהמדינה והפכו למדינה נפרדת בשם טלנגאנה. בעקבות כך, תוצאות המועצה המחוקקת פוצלה בין שתי המדינות, כאשר במועצה המחוקקת של אנדרה פרדש מכהנים 50 חברים, בעוד 40 חברים מכהנים במועצה המחוקקת של טלנגאנה. במרץ 2015 הוגדלה המועצה ל-58 חברים. בינואר 2020 העבירה האספה המחוקקת של אנדרה פרדש ברוב הדרוש של שני שלישים החלטה לביטול המועצה, והבקשה הועברה לעיון הפרלמנט ההודי. בנובמבר 2021, לאחר שה-YSR קונגרס השיגה רוב במועצה, העבירה האספה החלטה המבטלת את ההחלטה הקודמת וקוראת להשארת המועצה. חברי המועצה המחוקקת נבחרים בחלוקה הבאה: 20 נבחרים על ידי האספה המחוקקת של אנדרה פרדש, 20 על ידי גופי שלטון מקומי, 5 על ידי בעלי השכלה גבוהה, 5 על ידי מורי מוסדות להשכלה גבוהה, ו-8 ממונים על ידי המושל. אתר האינטרנט הרשמי של המועצה המחוקקת של אנדרה פרדש G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 164, ISBN 978-81-200-0400-9 Andhra Pradesh Legislative Council (Abolition) Act, 1985 Ravi Sharma, In a volte-face, Andhra Pradesh Assembly passes resolution seeking continuation of Legislative Council, frontline.The Hindu, ‏23 בנובמבר 2021 The Andhra Pradesh Legislative Council Act, 2005 The Andhra Pradesh Reorganisation Act, 2014, s. 22, India Code The Anddhra . Pradesh Reorganisation (Amendment) Act, 2015. act. No. 12 OF 2015 Andhra Pradesh Assembly passes resolution to abolish Legislative Council, Economic Times, ‏27 בינואר 2020
דובראן בוז'יץ'

דובראן בוז'יץ' (בסלובנית: Dobran Božič;‏ נולד ב-22 בספטמבר 1964) הוא גנרל סלובני בדימוס, אשר כיהן כראש המטה הכללי הסלובני בין השנים 2012–2014. בוז'יץ' נולד בליובליאנה ב-22 בספטמבר 1964. ב-1993 הוא התגייס לצבא סלובניה ושרת כמפקד המחלקה הסלובנית בכוח קוסובו. במאי 2007 הוא מונה לסגן מפקד כוחות נאט"ו בקוסובו. ביולי 2009, הוא מונה למפקד הבריגדה ה-1. הוא כיהן בתפקיד עד ינואר 2011, אז מונה למפקד מחלקה שנשלחה לאפגניסטן. ב-27 בפברואר 2012 הוא מונה לראש המטה הכללי הסלובני. הוא כיהן בתפקיד עד 12 באוקטובר 2014. מדיה וקבצים בנושא דובראן בוז'יץ' בוויקישיתוף דובראן בוז'יץ' באתר נאט"ו
סאול קוקו

סאול קוקו (בספרדית: Saúl Coco; נולד ב-9 בפברואר 1999) הוא כדורגלן ספרדי-משווני המשחק בעמדת הבלם בטורינו. קוקו נולד בלנסרוטה, האיים הקנריים לאב מגינאה המשוונית ממוצא ניגרי שאימן בקבוצת כדורגל מקומית ואם ספרדייה. קוקו התחיל לשחק כדורגל בקבוצות מקומיות באיים הקנריים עד שבגיל 17 הצטרף למחלקת הנוער של אספניול. באוגוסט 2018 הושאל להורטה מהליגה השלישית. ב-18 באוגוסט ערך את הופעת הבכורה שלו בקבוצה בניצחון 1-3 נגד פיגארס. כשנה לאחר מכן חזר ללאס פאלמאס והצטרף לקבוצה השלישית של המועדון מליגה הרביעית. ב-6 במרץ 2021 ערך את הופעת הבכורה שלו בקבוצה הבוגרת בתיקו 1-1 נגד ראיו ואיקאנו. ב-15 ביוני 2022 חתם לשלוש שנים בקבוצה והצטרף לקבוצה הבוגרת. ב-15 באפריל 2023 הבקיע את שער הבכורה שלו בהפסד 2-1 לגרנדה. ב-17 ביולי 2024 חתם בטורינו מהסרייה א' תמורת 7.5. מיליון אירו. קוקו זכאי לייצג שלוש מדינות: ספרד, גינאה המשוונית וניגריה. באוגוסט 2017 נענה לזימון שקיבל לנבחרת גינאה המשוונית. ב-3 בספטמבר 2017 ערך את הופעת הבכורה שלו בנבחרת בהפסד 2-1 לבנין. ב-7 באוקטובר 2021 הבקיע את שער הבכורה שלו בנבחרת בניצחון 0-2 נגד זמביה. אישיים שער החודש בלה ליגה: אוקטובר 2023 מדיה וקבצים בנושא סאול קוקו בוויקישיתוף סאול קוקו, ברשת החברתית אקס (טוויטר) סאול קוקו, ברשת החברתית אינסטגרם סאול קוקו, באתר Transfermarkt סאול קוקו, באתר Soccerway סאול קוקו, באתר BDFutbol סאול קוקו, באתר National Football Teams סאול קוקו, באתר FootballDatabase.eu
אנדריי אוסטרמן (גנרל סלובני)

אנדריי אוסטרמן (בסלובנית: Andrej Osterman;‏ נולד ב-4 באוקטובר 1960) הוא גנרל סלובני, אשר כיהן כראש המטה הכללי הסלובני בין 2014–2018. אוסטרמן נולד בקראן ב-4 באוקטובר 1960. ב-1981 הוא התגייס לצבא יוגוסלביה, ולאחר הכרזת העצמאות של סלובניה, ערק לצבא הסלובני והשתתף במלחמת עשרת הימים. בין 1993–1994 הוא שימש כמפקד בית הספר לקצינים. בין 1995–1999 הוא שימש כסגן ראש סוכנות המודיעין. בשנת 2002 הוא שימש כראש אגף כוח אדם במטה הכללי הסלובני. ב-10 באפריל 2012, הוא מונה לסגן ראש המטה הכללי הסלובני. ב-13 באוקטובר 2014 הוא מונה לראש המטה הכללי. ב-22 בפברואר 2018 הוא פוטר מהתפקיד, לאחר שצוות בוחנים של נאט"ו קבע שהצבא הסלובני אינו כשיר לקרב. מדיה וקבצים בנושא אנדריי אוסטרמן בוויקישיתוף אנדריי אוסטרמן באתר נאט"ו Cerar: Namerno samoponižanje Slovenske vojske. Na položaj Geder«
לוקאש מנדש

לוקאס מישל מנדש (בפורטוגזית: Lucas Michel Mendes; בערבית: لوكاس ميشيل مينديز; נולד ב-3 ביולי 1990) הוא כדורגלן ברזילאי בעל אזרחות קטרית המשחק באל-וכרה בעמדת הבלם. מנדש הוא בוגר קבוצת הנוער של קוריטיבה ובגיל 18 הצטרף לקבוצה הבוגרת. עד מהרה הפך לשחקן בקבוצה הבוגרת ושיחק במדיה 4 שנים. ב-29 באוגוסט 2012 מנדש חתם לארבע שנים באולימפיק מרסיי תמורת 2 מיליון אירו ו-15% ממכירה עתידית של השחקן. ב-4 באוקטובר 2012 ערך את הופעת הבכורה שלו בקבוצה במשחק במסגרת שלב הבתים של הליגה האירופית נגד א.א.ל. לימסול, בו גם כבש שער. בקיץ 2014 מרסלו ביילסה מונה למאמן הקבוצה ומנדש נדחק מההרכב. ב-12 באוגוסט 2014 חתם באל-ג'יש מליגת העל הקטרית, אחרי שסירב להצעה מוולנסיה. בשנת 2016 זכה עם הקבוצה בגביע יורש העצר. בקיץ 2017 המועדון התאחד עם לח'וויא לא-דוחייל. בנובמבר 2023 זומן לראשונה לסגל נבחרת קטר לאחר שהתאזרח במדינה אחרי 9 שנים ששיחק בליגה המקומית. ב-23 בנובמבר 2023 ערך את הופעת הבכורה שלו בנבחרת בניצחון 0-3 נגד הודו. זכה עם הנבחרת בגביע אסיה בכדורגל 2023 ונכלל בהרכב מצטייני הטורניר. א-דוחייל ליגת העל הקטרית: 2017/2018 הגביע הקטרי: 2017/2018 אל-ע'ראפה הגביע הקטרי: 2018/2019 נבחרת קטר גביע אסיה בכדורגל: 2023 אישיים נבחרת מצטייני הטורניר: גביע אסיה בכדורגל 2023 מדיה וקבצים בנושא לוקאש מנדש בוויקישיתוף לוקאש מנדש, ברשת החברתית אינסטגרם לוקאש מנדש, באתר Transfermarkt לוקאש מנדש, באתר Soccerway לוקאש מנדש, באתר BDFutbol לוקאש מנדש, באתר WorldFootball.net לוקאש מנדש, באתר National Football Teams לוקאש מנדש, באתר FootballDatabase.eu
אלן גדר

אלן גדר (בסלובנית: Alan Geder;‏ נולד ב-21 באוגוסט 1958) הוא גנרל סלובני, אשר שימש כסגן ראש המטה הכללי הסלובני במהלך שנת 2010–2011, ושוב בין 2015–2018. במהלך שנת 2018, הוא אף שימש כרמטכ"ל בפועל. גדר נולד בלנדאווה ב-21 באוגוסט 1958. ב-1988 הוא התגייס לצבא יוגוסלביה ושרת בהגנה הטריטוריאלית של סלובניה. ב-1991 הוא השתתף במלחמת עשרת הימים לעצמאות סלובניה. לאחר המלחמה, שימש כסגן מפקד ההגנה הטריטוריאלית של מורסקה סובוטה. בין 1992–1995 הוא שימש כמפקד גדוד השריון ה-74. בין 1994–1999 שימש כמפקד הפיקוד ה-4. במהלך שנת 1999, שימש כמפקד הבריגדה ה-82. בין 2005–2006 הוא שהה בבוסניה והרצגובינה כחלק מכוח שמירת השלום של נאט"ו. בין 2010–2011 הוא שימש כסגן ראש המטה הכללי הסלובני. בין 2011–2015 הוא שימש כנציג סלובניה בוועדות הצבאיות של נאט"ו והאיחוד האירופי. ב-2015 הוא חזר לכהן כסגן הרמטכ"ל. ב-22 בפברואר 2018, לאחר שהרמטכ"ל אנדריי אוסטרמן פוטר, גדר מונה לרמטכ"ל הזמני. הוא כיהן בתפקיד עד 28 בפברואר של אותה שנה, אז החליפה אותו בתפקיד אלנקה ארמנץ. מדיה וקבצים בנושא אלן גדר בוויקישיתוף אלן גדר באתר נאט"ו
פליקס, רוזן מונפזאט

פליקס הנריק ולדימיר כריסטיאן, רוזן מונפזאט (בדנית: Felix Henrik Valdemar Christian greve af Monpezat; נולד ב-22 ביולי 2002) הוא נסיך דני, בנו של יואכים, נסיך דנמרק, ונכדה של מרגרטה השנייה, מלכת דנמרק. הוא השביעי בסדר הירושה לכתר הדני. פליקס נולד בקופנהגן ב-22 ביולי 2002. אביו הוא יואכים, נסיך דנמרק, בנה השני של מרגרטה השנייה, מלכת דנמרק. אימו, אלכסנדרה מנלי, היא ילידת הונג קונג. ב-2005, התגרשו הוריו. לפליקס ישנו אח גדול בשם ניקולאי. כמו כן, יש לו שני אחים למחצה מנישואיו השניים של אביו למריה קבלייה: הנריק ואתנה. עם לידתו, פליקס היה הרביעי בסדר הירושה לכתר הדני, אחרי אביו, דודו המלך פרדריק, ואחיו הגדול. לאחר לידתם של ארבעת בני דודיו, הוא ירד למקום השמיני. עם המלכתו של דודו, עלה למקום השביעי. ב-2008 החל פליקס ללמוד בבית הספר Krebs' Skole בקופנהגן. באוגוסט 2018 הוא החל ללמוד בגימנסיה Gammel Hellerup. באוגוסט 2022, פליקס החל את התוכנית הבינלאומית לספנות וסחר בבית הספר לעסקים של קופנהגן. באוקטובר 2023 הוא שינה את תחום לימודיו למנהל עסקים וניהול שירותים. מאז 2010, פליקס ואחיו ניקולאי מחזיקים קרן כספית משלהם, הנקראת "קרן ניקולאי ופליקס", ומחלקת מענקים שונים. בעבר, הקרן הייתה רשומה על שם הוריהם, ונקראה "הקרן של הנסיך יואכים והנסיכה אלכסנדרה". עם לידתו, קיבל פליקס את התואר "נסיך דנמרק". ב-30 באפריל 2008, הוסיפה המלכה מרגרטה לכל צאצאיה את התואר "רוזן מונפזאט", על שם סבה שהחזיק בתואר זה. ב-1 בינואר 2023, המלכה החליטה במפתיע, לשלול מכל ילדיו של הנסיך יואכים את התואר "נסיך דנמרק" ולהותיר להם את התואר "רוזן מונפזאט" בלבד. מדיה וקבצים בנושא פליקס, רוזן מונפזאט בוויקישיתוף העמוד הרשמי של הרוזן פליקס באתר משפחת המלוכה "Nu skal prins Henrik i skole: Husker du de andre royale børns første skoledag". "Prins Felix fortæller om sit skolevalg" "Prins Felix er blevet optaget på CBS" Grev Felix skifter studie: Håber på flere karrieremuligheder "Prins Joachims børn må ikke længere kalde sig prinser og prinsesse".
סדיל רמדאני

סדיל רמדאני (באינדונזית: Saddil Ramdani; נולד ב-2 בינואר 1999) הוא כדורגלן אינדונזי המשחק בעמדת הקשר בסבה מליגת העל המלזית. כאשר רמדאני סיים את לימודיו בבית הספר היסודי, עזב את ראהה עיר הולדתו לקנדרי בירת מחוז דרום-מזרח סולאווסי ושיחק בקבוצת הכדורגל המקומית. בשנת 2012 הצטרף לאקדמית הכדורגל אסיפא אותה מנהל קפטן נבחרת אינדונזיה לשעבר אג'י סנטוסו. בשנת 2016 עוד בטרם סיים את לימודיו בתיכון חתם בפרסלה למונגן מליגת העל האינדונזית. באוקטובר 2016 הבקיע את שערו הראשון בקבוצה בניצחון 0-3 נגד באלי יונייטד. בשני העונות בהן שיחק בקבוצה היה תלמיד בתיכון הנמצא במרחק של שלוש שעות נסיעה מהמגרש של פרסלה. בינואר 2019 סאדיל חתם בסרי פהנג מליגת העל המלזית. בעונתו היחידה בקבוצה רשם 21 הופעות וכבש שני שערים. בינואר 2020 חזר לאינדונזיה כאשר חתם בבהאינגקארה קבוצה הנמצאת בבעלות משטרת אינדונזיה. במדי הקבוצה שיחק רק 3 משחקים מאחר שהליגה נעצרה בעקבות התפרצות מגפת הקורונה באינדונזיה. בעונת 2021 חתם בסבה המלזית. ב-13 במרץ ערך את הופעת הבכורה שלו בקבוצה בהפסד 1-0 לפטאלינג ג'יה סיטי. שלושה ימים לאחר מכן, כבש את שערו הראשון בקבוצה בהפסד 2-1 לפהנג. ב-21 במרץ 2007 ערך את הופעת הבכורה שלו בנבחרת אינדונזיה במשחק נגד מיאנמר. ב-14 ביוני 2022 הבקיע את שער הבכורה שלו בנבחרת בניצחון 0-7 נגד נפאל במסגרת מוקדמות גביע אסיה בכדורגל 2023. מדיה וקבצים בנושא סדיל רמדאני בוויקישיתוף סדיל רמדאני, באתר Transfermarkt סדיל רמדאני, באתר Soccerway סדיל רמדאני, באתר WorldFootball.net סדיל רמדאני, באתר National Football Teams סדיל רמדאני, באתר FootballDatabase.eu
הנריק, רוזן מונפזאט

הנריק ולדימיר כריסטיאן אלאין, רוזן מונפזאט (בדנית: Henrik Carl Joachim Alain greve af Monpezat; נולד ב-4 במאי 2009) הוא נסיך דני, בנו של יואכים, נסיך דנמרק, ונכדה של מרגרטה השנייה, מלכת דנמרק. הוא השמיני בסדר הירושה לכתר הדני. הנריק נולד בקופנהגן ב-22 ביולי 2002. אביו הוא יואכים, נסיך דנמרק, בנה השני של מרגרטה השנייה, מלכת דנמרק. אימו, מריה קבלייה, היא ילידת צרפת. יש לו אחות צעירה בשם אתנה, ושני אחים למחצה מנישואיו הקודמים של אביו: ניקולאי ופליקס. הנריק הוא השמיני בסדר הירושה לכתר הדני, אחרי ארבעת בני דוֹדוֹ המלך, אביו ושני אחיו הגדולים. ב-26 ביולי 2009, הנריק הוטבל לנצרות הלותרנית בכנסיית Møgeltønder. על פי מסורת משפחת המלוכה הדנית, שמותיו לא נחשפו עד הטבילה. באוגוסט 2015 הוא החל ללמוד ב-Sct. Joseph Søstrenes Skole, בית ספר פרטי קתולי בקופנהגן. ב-2019 עברה משפחתו לפריז, והנריק החל ללמוד בבית הספר EIB Monceau ברובע השמיני. עם לידתו, קיבל הנריק את התארים "נסיך דנמרק ורוזן מונפזאט". ב-1 בינואר 2023, המלכה החליטה במפתיע, לשלול מכל ילדיו של הנסיך יואכים את התואר "נסיך דנמרק" ולהותיר להם את התואר "רוזן מונפזאט" בלבד. מדיה וקבצים בנושא הנריק, רוזן מונפזאט בוויקישיתוף העמוד הרשמי של הרוזן הנריק באתר משפחת המלוכה "Lille prins Henrik skal gå i katolsk privatskole" "Joachims nye liv i Paris: Prinsesse Marie fulgte børnene i skole" "Prins Joachims børn må ikke længere kalde sig prinser og prinsesse".
למין קמארה

ממאדו למין קמארה (בצרפתית: Mamadou Lamine Camara; נולד ב-1 בינואר 2004 בדיולולו שבסנגל) הוא כדורגלן סנגלי יליד המשחק בעמדת הקשר בקבוצת מץ מליגת העל הצרפתית ובנבחרת סנגל. קמארה גדל במחלקות הנוער של גלאקסי FA, קאזה ספורטס וז'נרסיון פוט. בשנת 2021 החל לשחק בקבוצה הבוגרת של ז'נרסיון פוט במסגרת ליגת העל הסנגלית. ב-1 בפברואר 2023 חתם על חוזה לשלוש שנים וחצי במץ מליגת המשנה הצרפתית. בתום עונת 2021/2022 העפיל עם המועדון לליגת העל הצרפתית. ב-13 ביולי 2022 ערך קמארה את הופעת הבכורה שלו בנבחרת סנגל, בניצחון על נבחרת אסוואטיני במסגרת אליפות אפריקה הדרומית. במשחק זה הבקיע את שער הבכורה שלו בנבחרת. נכלל בסגל נבחרת סנגל לטורניר גביע אפריקה לאומות 2023. מדיה וקבצים בנושא למין קמארה בוויקישיתוף למין קמארה, באתר Transfermarkt למין קמארה, באתר Soccerway למין קמארה, באתר National Football Teams למין קמארה, באתר FootballDatabase.eu CHAN : meilleur espoir du 1er tour, le Sénégalais Lamine Camara rejoint le FC Metz באתר Sport News Africa, ‏ 1 בפברואר 2023 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
אתנה, רוזנת מונפזאט

אַתֶנָה מרגרטה פרנסואז מריה, רוזן מונפזאט (בדנית: Athena Marguerite Françoise Marie greve af Monpezat; נולדה ב-24 בינואר 2012) היא נסיכה דנית, בתו של יואכים, נסיך דנמרק, ונכדתה של מרגרטה השנייה, מלכת דנמרק. היא התשיעית בסדר הירושה לכתר הדני. אתנה נולדה בקופנהגן ב-24 בינואר 2012. אביה הוא יואכים, נסיך דנמרק, בנה השני של מרגרטה השנייה, מלכת דנמרק. אימה, מריה קבלייה, היא ילידת צרפת. יש לה שלושה אחים גדולים ממנה: ניקולאי, פליקס והנריק. אתנה היא התשיעית בסדר הירושה לכתר הדני, אחרי ארבעת בני דודהּ המלך, אביה ושלושת אחיה הגדולים. באוגוסט 2017 היא החלה ללמוד ב-Sct. Joseph Søstrenes Skole, בית ספר פרטי קתולי בקופנהגן. ב-2019 עברה משפחתה לפריז, ואתנה החלה ללמוד בבית הספר EIB Monceau ברובע השמיני. עם לידתה, קיבלה אתנה את התארים "נסיכת דנמרק רוזנת מונפזאט". ב-1 בינואר 2023, המלכה החליטה במפתיע, לשלול מכל ילדיו של הנסיך יואכים את התואר "נסיך דנמרק" ולהותיר להם את התואר "רוזן מונפזאט" בלבד. מדיה וקבצים בנושא אתנה, רוזנת מונפזאט בוויקישיתוף העמוד הרשמי של הרוזנת אתנה באתר משפחת המלוכה "Lille prins Henrik skal gå i katolsk privatskole" "Joachims nye liv i Paris: Prinsesse Marie fulgte børnene i skole" "Prins Joachims børn må ikke længere kalde sig prinser og prinsesse".